CELEX: 22019D2056
Language: ro
Date: 2018-02-09 00:00:00
Title: Decizia nr. 20/2018 a Comitetului mixt al SEE din 9 februarie 2018 de modificare a anexei IX (Servicii financiare) la Acordul privind SEE [2019/2056]

12.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 323/39
               
            
         DECIZIA NR. 20/2018 A COMITETULUI MIXT AL SEE
         din 9 februarie 2018
         de modificare a anexei IX (Servicii financiare) la Acordul privind SEE [2019/2056]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Directiva 2013/14/UE a Parlamentului European și a Consiliului din 21 mai 2013 de modificare a Directivei 2003/41/CE privind activitățile și supravegherea instituțiilor pentru furnizarea de pensii ocupaționale, a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM) și a Directivei 2011/61/UE privind administratorii fondurilor de investiții alternative în ceea ce privește încrederea excesivă acordată ratingurilor de credit (1) trebuie încorporată în Acordul privind SEE.
                  
               
                     (2)
                  
                  
                     Directiva 2014/91/UE a Parlamentului European și a Consiliului din 23 iulie 2014 de modificare a Directivei 2009/65/CE de coordonare a actelor cu putere de lege și a actelor administrative privind organismele de plasament colectiv în valori mobiliare (OPCVM), în ceea ce privește funcțiile de depozitar, politicile de remunerare și sancțiunile (2), astfel cum a fost rectificată în JO L 52, 27.2.2016, p. 37, trebuie încorporată în Acordul privind SEE.
                  
               
                     (3)
                  
                  
                     Prin urmare, anexa IX la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa IX la Acordul privind SEE se modifică după cum urmează:
            
                        1.
                     
                     
                        La punctul 30 (Directiva 2009/65/CE a Parlamentului European și a Consiliului) se adaugă următoarele liniuțe:
                        
                                    „—
                                 
                                 
                                    
                                       32013 L 0014: Directiva 2013/14/UE a Parlamentului European și a Consiliului din 21 mai 2013 (JO L 145, 31.5.2013, p. 1);
                                 
                              
                                    —
                                 
                                 
                                    
                                       32014 L 0091: Directiva 2014/91/UE a Parlamentului European și a Consiliului din 23 iulie 2014 (JO L 257, 28.8.2014, p. 186), astfel cum a fost rectificată în JO L 52, 27.2.2016, p. 37.”
                                 
                              
                  
                        2.
                     
                     
                        La punctul 30 (Directiva 2009/65/CE a Parlamentului European și a Consiliului) se adaugă următoarele adaptări:
                        
                                    „(f)
                                 
                                 
                                    La articolul 23 alineatul (4), în ceea ce privește statele AELS, cuvintele «18 martie 2016» se citesc «data intrării în vigoare a Deciziei nr. 20/2018 a Comitetului mixt al SEE din 9 februarie 2018», iar cuvintele «până la 18 martie 2018» se citesc «în termen de doi ani de la data intrării în vigoare a Deciziei nr. 20/2018 a Comitetului mixt al SEE din 9 februarie 2018».
                                 
                              
                                    (g)
                                 
                                 
                                    La articolul 99:
                                    
                                                (i)
                                             
                                             
                                                la alineatul (2), după cuvântul «ESMA» se introduc cuvintele «și Autorității AELS de Supraveghere, după caz,»;
                                             
                                          
                                                (ii)
                                             
                                             
                                                la alineatul (6), în ceea ce privește statele membre ale AELS, cuvintele «17 septembrie 2014» se citesc «data intrării în vigoare a Deciziei nr. 20/2018 a Comitetului mixt al SEE din 9 februarie 2018»;
                                             
                                          
                                                (iii)
                                             
                                             
                                                la alineatul (6), în ceea ce privește statele AELS, cuvintele «dreptul relevant al Uniunii» se citesc «dispozițiile relevante ale Acordului privind SEE».”
                                             
                                          
                              
                  
                        3.
                     
                     
                        La punctul 31bb (Directiva 2011/61/UE a Parlamentului European și a Consiliului) se adaugă următorul text:
                        „, astfel cum a fost modificată prin:
                        
                                    —
                                 
                                 
                                    
                                       32013 L 0014: Directiva 2013/14/UE a Parlamentului European și a Consiliului din 21 mai 2013 (JO L 145, 31.5.2013, p. 1).”
                                 
                              
                  
                        4.
                     
                     
                        La punctul 31d (Directiva 2003/41/CE a Parlamentului European și a Consiliului) se adaugă următoarea liniuță:
                        
                                    „—
                                 
                                 
                                    
                                       32013 L 0014: Directiva 2013/14/UE a Parlamentului European și a Consiliului din 21 mai 2013 (JO L 145, 31.5.2013, p. 1).”
                                 
                              
                  
         
            Articolul 2
            Textele Directivei 2013/14/UE și ale Directivei 2014/91/UE, astfel cum a fost rectificată în JO L 52, 27.2.2016, p. 37, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 10 februarie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Deciziei Comitetului mixt al SEE de încorporare a Directivei 2010/78/CE în Acordul privind SEE, oricare dintre aceste date este ulterioară.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 9 februarie 2018.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 145, 31.5.2013, p. 1.
         
            (2)  JO L 257, 28.8.2014, p. 186.
         
            (*1)  Au fost semnalate obligații constituționale.